Document ID: 31999R2598

ΚΑΝΟΝΙΣΜΟΣ (ΕΚ) αριθ. 2598/1999 ΤΟΥ ΣΥΜΒΟΥΛΙΟΥ
της 7ης Δεκεμβρίου 1999
σχετικά με την τροποποίηση για δεύτερη φορά του κανονισμού (ΕΚ) αριθ. 48/1999 περί καθορισμού, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπόμενων αλιευμάτων (TAC) για το 1999 καθώς και ορισμένων όρων υπό τους οποίους είναι δυνατόν να αλιεύονται
ΤΟ ΣΥΜΒΟΥΛΙΟ ΤΗ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
την συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια(1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας τα ακόλουθα:
(1) ο κανονισμός (ΕΚ) αριθ. 48/1999(2), καθορίζει, για ορισμένα αποθέματα ιχθύων και ομάδες αποθεμάτων ιχθύων, τα TAC για το 1999 και ορισμένους όρους υπό τους οποίους είναι δυνατόν να αλιεύονται·
(2) σύμφωνα με τις διατάξεις που προβλέπονται στον κανονισμό (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων(3), τα προληπτικά TAC μπορούν να αυξηθούν σύμφωνα με τους όρους που ορίζονται στο άρθρο 3 παράγραφος 1 του εν λόγω κανονισμού· οι όροι αυτοί πληρούνται για τα αποθέματα καραβίδας στη Βόρεια Θάλασσα, στο Skagerrak, στο Kattegat και την περιοχή CIEM IIIbcd και για τα αποθέματα σαρδελόρεγγας στην περιοχή CIEM IIa (κοιντικά ύδατα και στη Βόρεια Θάλασσα (κοινοτικά ύδατα)·
(3) σύμφωνα με τα πιο πρόσφατα επιστημονικά στοιχεία, τα TAC που εφαρμόζονται στα αποθέματα μπακαλιάρου στο Kattegat για το 1999 μπορεί να αυξηθούν, τηρώντας ταυτόχρονα τις αρχές διατήρησης·
(4) εξάλλου, στο πλαίσιο των διμερών διαβουλεύσεων όσον αφορά τα αμοιβαία αλιευτικά δικαιώματα μεταξύ της Κοινότητας και της Πολωνίας για το έτος 1999, τα κοινοτικά μερίδια για την σαρδελόρεγγα της Βαλτικής Θάλασσας έχουν τροποποιηθεί·
(5) προκειμένου να εξασφαλισθούν οι πόροι των αλιέων της Κοινόνητας, είναι σημαντικό να αρχίσουν οι σχετικές αλιευτικές δραστηρότητες το συντομότερο δυνατόν εντός του 1999· λόγω του επείγοντος θέματος είναι, ως εκ τούτου, επιβεβλημένο να προβλεφθεί παρέκκλιση από τον κανόνα των έξι εβδομάδων ποιυ ορίζεται στην παράγραφο Ι.3 του προσαρτημένου στη συνθήκη του Άμστερνταμ πρωτοκόλλου σχετικά με το ρόλο των εθνικών κοινοβουλίων στην Ευρωπαϊκή Ένωση·
(6) συνεπώς, θα πρέπει να τροποποιηθεί ο κανονισμός (ΕΚ) αριθ. 48/1999 αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του παρόντος κανονισμού αντικαθιστά τα αντίστοιχα στοιχεία του παραρτήματος του κανονισμού (ΕΚ) αριθ. 48/1999.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Δεκεμβρίου 1999.

Labels: 6